   ممبئي (اسپورٽس نيوز) ويسٽ انڊين ڪرڪيٽ ٽيم جي اڳوڻي ڪپتان برائن لارا کي سيني ۾ تڪليف سبب ممبئي جي مقامي اسپتال ۾ داخل ڪيو ويو آهي. لينجڊري ڪرڪيٽر برائن لارا کي سيني ۾ تڪليف سبب ممبئي جي مقامي اسپتال منتقل ڪيو ويو، جتي سندس مختلف ٽيسٽون ڪيون ويون. اسپتال ذريعن جو چوڻ آهي ته اڳوڻي ڪرڪيٽر جي حالت خطري کان ٻاهر آهي ۽ سندس انجيو گرافي جي رپورٽ به نارمل آئي آهي. برائن لارا اڄڪلهه ڀارت ۾ موجود آهي، جيڪو ڪرڪيٽ ورلڊ ڪپ جي حوالي سان ٽي وي شو ۾ خدمتون انجام ڏئي رهيو آهي. هوڏانهن ويسٽ انڊين ڪرڪيٽ ٽيم ليجنڊ ڪرڪيٽر جي جلد صحتيابي لاءِ نيڪ خواهشن جو اظهار ڪيو آهي.